als_Latn dik_Latn sag_Latn
Ky është horoskopi për ditën e shtunë, 6 maj 2017 që Noa.al sjell për ju. Njihuni me parashikimin për punën, shëndetin dhe ndjenjat, si do ecë dita për të lindurit e çdo shenje.
Dashi
Pamja juaj dhe intelekti këtë të shtunë do t’ju bëjë të bini në sy. Në lidhje me dashurinë mund të keni dyshime për partnerin/en, por do të ngelen vetëm në këtë fazë. Nëse keni plane për të hapur një biznes, veproni. Është koha e duhur. Shëndeti do jetë disi problematik, kujdesuni për veten.
Demi
Ka ardhur koha të ndryshoni. Qëndrimi juaj për dashurinë, miqësinë, karrierën, financat duhet të ndryshojë. Megjithatë mos u përpiqni të bëni ndryshime drastike, të menjëhershme, por hap pas hapi. Kujdesuni më tepër për shëndetin tuaj.
Binjakët
Do të keni shumë nevojë të lëvizni dhe të bëni diçka qoftë edhe gabim, në mënyrë që të arrini të kuptoni se çfarë doni në të vërtetë. Marrja e një pushimi të shkurtër do t’ju rikthente më me energji në punë dhe me ide të reja. Largohuni nga e përditshmja. Financat do arrini t’i mbani nën kontroll.
Gaforrja
Mos u ngarkoni me punë, sepse nuk do të mund t’ia dilni dot. Gjithsesi edhe po ia dolët, nuk do të ketë rezultat cilësor. Mbrëmjen do ta kaloni mes njerëzve të dashur dhe partnerit/es. Ata që janë vetëm do realizojnë takime interesante. Financat do jenë të mira, mund të bëni edhe investime.
Luani
Hiqni nga mendja një ide të vjetër, duke menduar për një të re. Do të keni mjaftueshëm kohë për ta bërë këtë. Do të bënit mirë që idenë të mos ia tregoni askujt, por ta vinit në zbatim. Tregohuni më të matur me shpenzimet, pasi ditët në vazhdim do të jenë disi të vështira për ju.
Virgjëresha
Do të kaloni një fundjavë të qetë. Në fushën e ndjenjave partneri/ja do të zbuloj një sekret të vogël. Është mirë që t’iu kushtoni më shumë rëndësi familjarëve, i keni lënë pas dore gjatë kësaj periudhe. Kujdes mos u ekspozoni shumë në diell. Beqraët do preferojnë të mbajnë këtë status edhe për pak kohë.
Peshorja
Nuk do të keni rrugë të mesme. Për të vendosur se çfarë do të bëni kini parasysh përfshirjen e personave të dashur, përveçse atë që ju doni vetë. Në mbrëmje do të bëni një telefonatë të gjatë e cila mund të sjellë ndryshime në jetën tuaj. Shëndeti dhe financat do jenë në kohën e tyre më të mirë.
Akrepi
Një ditë e turbullt dhe me pesimizëm për ju të lindurit e kësaj shenje kjo e shtunë. Por mospasja e shumë pritshmërie ndaj një çështjeje të caktuar do t’ju lejojë që të mos zhgënjeheni, në rast se gjërat do të shkonin keq. Qëndroni më këmbë në tokë, pasi gjithçka është kalimtare dhe ka një zgjidhje.
Shigjetari
Po mendoni shumë: në këtë situatë ju duhet të vini në punë instinktin, si për të mos rënë në probleme që nuk ekzistojnë ashtu edhe për të shmangur humbjen e kohës pas diçkaje që nuk e meriton. Në punë bëni mirë të kërkoni edhe ndihmën e kolegëve nëse doni që projekti të mbyllet me sukses. Kujdes me shëndetin.
Bricjapi
Prej frikës po sajoni në mendje situata jo të vërteta, kur në fakt ato në të vërtetë janë më se të qarta. Pasdite kushtojani kohën një personi që e doni jashtëzakonisht shumë. Dilni dhe shijoni ditën. Financat do arrini t’i përmirësoni falë menaxhimit tuaj të mirë. Do keni mundësi për të bërë edhe shpenzime.
Ujori
Mos u tërhiqni mbrapsht, edhe pse një diskutim do të marrë përmasa të mëdha. Në të vërtetë kjo është mënyra më e mirë për t’u sqaruar mbi të gjitha me veten. Në shoqëri keni njerëz që iu kanë zili, mundohuni t’i shmangni nga vetja.Dashuria do jetë në ditën e saj më të mirë, priten ndryshime të rëndësishme.
Peshqit
Kini durim dhe mos vraponi shumë, sepse do të rrezikoni bukurinë e një momenti. Mos e mbani veten për të shprehur diçka që do t’ju bëjë të lumtur në mënyrë të papritur. Kërkoni dhe merrni atë që ju doni. Shëndeti do jetë paksa delikat sot, prandaj duhet t’i kushtoni vëmendjen e duhur edhe vetes. /b.l/noa.al/.
als_Latn hau_Latn als_Latn ind_Latn als_Latn als_Latn als_Latn cym_Latn als_Latn twi_Latn als_Latn run_Latn als_Latn als_Latn als_Latn slv_Latn als_Latn taq_Latn als_Latn fur_Latn als_Latn luo_Latn als_Latn lua_Latn als_Latn